

MINISTERUL FINANȚELOR

Agenția Națională de Administrare Fiscală

Direcţia generală antifraudă fiscală

REFERAT

Privind proiectul de Ordin comun al Președintelui Agenției Naționale de Administrare Fiscală și Președintelui Autorității Vamale Române privind stabilirea activității de monitorizare și control a activității desfășurate de destinatarii înregistrați care prezintă risc fiscal ridicat

Prin O.U.G. nr.138/2024 privind modificarea şi completarea unor acte normative în domeniul fiscal-bugetar, precum şi pentru reglementarea altor măsuri, au fost modificate prevederile Legii nr.227/2015 privind Codul fiscal, astfel:

art. 375, a fost modificat în sensul că, după alin.(1), au fost introduse încă șase noi alineate:

- alin. (1^6) precizează: *”Activitatea de monitorizare și control al activității desfășurate de destinatarii înregistrați care prezintă risc fiscal ridicat se stabilește prin ordin comun al președintelui Agenției Naționale de Administrare Fiscală și al președintelui Autorității Vamale Române”.*

Având în vedere actele normative mai sus menționate, Direcția operațiuni vamale import export și produse accizabile din cadrul Direcției generale antifraudă fiscală, în calitate de direcție inițiatoare, propune aprobarea proiectului de ordin privind stabilirea activității de monitorizare și control a activității desfășurate de destinatarii înregistrați care prezintă risc fiscal ridicat .